Diari Oficial de la Generalitat Valenciana


Sumari del DOGV 9287, del 28-02-2022 (2022/1475)

RESOLUCIÓ de 17 de febrer de 2022, de la Conselleria d'Educació, Cultura i Esport, per la qual s'implanten ensenyaments en el Conservatori Professional de Música de Torrent.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   9287

Data del DOGV
:   28-02-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/1475


Data del document
:   17-02-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 17 de febrer de 2022, de la Conselleria d'Educació, Cultura i Esport, per la qual s'implanten ensenyaments en el Conservatori Professional de Música de Torrent. [2022/1475]  
La Llei orgànica 2/2006, de 3 de maig, d'educació, en l'article 48, confereix a les administracions educatives les competències per a determinar les característiques i l'organització dels ensenyaments elementals de música i de dansa.  
A la Comunitat Valenciana, el Decret 159/2007, de 21 de setembre, del Consell, estableix el currículum dels ensenyaments elementals de música i regula l'accés a aquests ensenyaments. En l'article 5 s'estableixen les especialitats dels ensenyaments elementals de música, entre els quals es troba la de Viola de Gamba.  
El Servei de Planificació Educativa, a petició de la Direcció General de Formació Professional i Ensenyaments de Règim Especial, ha efectuat proposta en la qual sol·licita la implantació de l'ensenyament elemental de música, en l'especialitat de Viola de Gamba, en el Conservatori Professional de Música de Torrent, codi de centre 33921454.  
  
Vista la proposta del director general de Centres Docents, de conformitat amb aquesta, en l'exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de la delegació establida en la Resolució de 26 d'octubre de 2016, del conseller d'Educació, Investigació, Cultura i Esport, sobre delegació de competències en determinats òrgans, resolc:  
  
Primer  
1. S'implanta en el Conservatori Professional de Música de Torrent, codi de centre 91192199, a partir del curs 2021-2022, l'especialitat de Viola de Gamba dels ensenyaments elementals de música.  
2. El nombre màxim de places escolars que es podran oferir per curs serà l'establit pel Decret 159/2007, annex III, mantenint la relació numèrica professor-alumne 1/1.  
  
Segon  
La present resolució s'inscriurà en el Registre de centres docents de la Comunitat Valenciana.  
  
Tercer  
S'autoritzen els diferents òrgans directius d'aquesta conselleria perquè, en l'àmbit de les seues respectives competències, adopten les mesures necessàries per a l'aplicació del que disposa la present resolució.  
  
Quart  
La present resolució es publicarà en el Diari Oficial de la Generalitat Valenciana; no obstant això, els seus efectes acadèmics venen referits a l'inici del curs 2021-2022.  
  
Cinqué  
L'aplicació i desenvolupament d'aquesta resolució no podrà tindre cap incidència en la dotació dels capítols de despesa assignada a la Generalitat i, en tot cas, haurà de ser atesa amb els mitjans personals i materials de la Conselleria d'Educació, Cultura i Esport.  
  
D'acord amb el que estableixen els articles 112 i següents de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs potestatiu de reposició, davant del mateix òrgan que va dictar l'acte, en el termini d'un mes a comptar des de l'endemà de la publicació de la resolució.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.  
  
València, 17 de febrer de 2022.- El conseller d'Educació, Cultura i Esport, p. d. (Resolució de 26 d'octubre de 2016, DOGV 7906, de 28 d'octubre), el secretari autonòmic d'Educació i Formació Professional: Miguel Soler Gracia.